Axis & Allies - הציר והברית

מתרגם: אביב קיי

אביב 1942. הצי הימי בפרל הארבור מתאושש ומשקם את ההריסות. הבריטים בוהים מעבר לתעלה על צרפת הכבושה. מערבית למוסקבה, חיילים סובייטים מתאוששים מחורף קשה ואכזרי בחזית הרוסית. חיילים אמריקאים עוזבים את מקום הולדתם בפעם הראשונה, וייתכן שגם האחרונה. רבים לא ישובו, הם מתמודדים מול עולם במלחמה.

גורלם מצוי בידיך. אתה ושאר מנהיגי העולם שולטים בגורל של מיליוני חיילים. בצד אחד מדינות הציר: גרמניה ויפן. ומולם, מתנגדות לכיבושיהם, בעלות הברית: ארה"ב, בריטניה וברה"מ. אתה תצטרך לעבוד בצוות עם בעלי הברית שלך. מתכנן ומתקיף בהתאם למטרות הברית. זאת בזמן שאתה משחזר את המלחמה הגדולה ביותר שהעולם ידע. לבסוף צד אחד יצא מנצח והשני מופסד.

שנה את פני ההיסטוריה. היא לעולם לא תהייה כשהייתה.

מטרת המשחק, ואיך מנצחים:

מטרת המשחק היא לנצח במלחמה.

"הציר והברית" משוחק על ידי 2-5 משתתפים.

כל אחד מכם ישלוט על אחת או יותר מעצמות.

בתורך, אתה תבנה, תנוע, תתמרן ותפקד על דיויזיות צבא, אוויר, צוללות, וצי ימי כדי להחליש את אחיזת אויביך בטריטוריות שלהם. בתור היריב הוא יביא את כוחותיו כנגדך. ככל שתשלוט ביותר טריטוריות תוכל לבנות יותר נשקים ולשדרגם.

בתחילת המשחק החלט אם אתה רוצה לשחק על ניצחון שולי, גדול או טוטאלי. החלטתך תלויה בכמות הזמן שאתה רוצה לשחק. על המפה ישנן 12 ערי ניצחון, הכרחיות למאמץ המלחמתי. בתחילת המשחק, כל צד שולט בשש ערי ניצחון.

בנות הברית מתחילות את המשחק בשליטה על:

·     וושינגטון

·     לונדון

·     מוסקבה

·     לנינגרד

·     כלכותה

·     לוס אנג'לס

מדינות הציר מתחילות את המשחק בשליטה על:

·     ברלין

·     פריז

·     רומא

·     שנגחאי

·     מנילה

·     טוקיו

כאשר, בסוף התור, הברית שלך שולטת במספר ערי הניצחון שקבעתם, ניצחת!

 8
 10
 12

הקדמה:

אחד או יותר מהשחקנים משחק עם בנות הברית, ואחד או יותר עם מדינות הציר. במשחק של חמישה משתתפים כל שחקן שולט על מעצמה אחת. אם יש פחות שחקנים, חלק ישחקו עם יותר מעצמות.

משחק של שני משתתפים - אחד שולט על בנות הברית והשני על מדינות הציר.

משחק של שלושה משתתפים - אחד שולט על בנות הברית, השני על גרמניה והשלישי על יפן.

משחק של ארבעה משתתפים - אחד עם יפן, השני עם גרמניה, השלישי עם אנגליה והרביעי עם ברה"מ וארה"ב.

חמישה - כל אחד על מעצמה אחת.

חלשה כלכלית ועומדת בפני איומים מידיים, אך עדיין יש לה מצב עמדתי התחלתי טוב ויכולה ליצור רווחים גדולים בתחילת המשחק.

אם אתם מעדיפים את התקפות האדמה המסיביות, זוהי הבחירה בשבילכם.

גרמניה:

חזקה מאוד כלכלית אבל מוקפת מכל צדדיה. מתחילה קרוב לערי ניצחון ויכולה לזכות מוקדם מאוד אם לא נבלמת.

אם אתה רוצה התקפות מהירות ולהיות במרכז הענייניים, זוהי הבחירה בשבילך.

אנגליה:

מחזיקה את מספר הטריטוריות הרב ביותר אך פרושה יותר מדיי. היא מתמודדת עם התקפות קרקעיות, אוויריות וימיות, ובצורה טובה.

אם אתה רוצה צבא מאוזן ונוח, זו הבחירה בשבילך.

יפן:

מתחילה בשליטה על רוב האוקיינוס השקט עם אחיזות באסיה. הצי הימי הענקי שלה יכול לפגוע בכל שלושת בנות הברית. אבל יפן צריכה להיזהר מלהתפרש יותר מדיי.

אם אתה רוצה מלחמת אוויר וים, זו הבחירה בשבילך.

ארה"ב:

החזקה ביותר כלכלית, אבל מתחילה רחוק מהפעילות. היא צריכה להתארגן ולהעביר כוחותיה, או שבעלות בריתה יפלו ולבסוף גם היא.

אם אתם רוצים לשחק בסבלנות, אך עם עוצמה, זו הבחירה בשבילכם.

בסה"כ, מדינות הציר מתחילות עם כוח צבאי עדיף אך עם כלכלה בעייתית. הן מתחילות עם כוח רב על המשחק, אך עם יכולת מעטה לקנות יחידות חדשות. לעומתן, בנות הברית מתחילות עם פחות כוחות, אך עם כלכלה עדיפה ויציבה בהרבה משל מדינות הציר. לכן מדינות הציר צריכות לתקוף במהרה לפני שבנות ברית יבנו את כוחותיהן.

הכנות:

לאחר שהחלטתם מי ישחק עם מי, התחילו להכין את המשחק.

הלוח הוא מפה של העולם, כפי שהיה ב-1942. הוא מחולק לטריטוריות (על היבשה) ואזורי ים. אזורים אלו מופרדים ע"י גבולות.

לוח הקרב וקוביות הקרב:

לוח הקרב הוא כרטיס גדול עם אזורים לתוקפים ולמותקפים. כאשר מתחולל קרב מניחים את המשתתפים בו על גבי הכרטיס, ואז נלחמים בעזרת הקוביות.

סמני שליטה:

סמני השליטה מסמנים את מצב המשחק. הם מסמנים את שליטת הטריטוריות ובידי מי הן נשלטות. כל צד ייקח את סמני השליטה שלו.

כרטיס מידע על ערי הניצחון:

הכרטיס הזה מראה באלו ערים כל כוח שולט. לכל כוח שאיתו אתה משחק, הנח סמן שליטה על העיגול המתאים. השליטה תשתנה במהלך המשחק.

כרטיס מידע של ייצור לאומי:

הכרטיס הזה עוקב אחרי הרווחים של המשחק. הנח אסימון שליטה שלך בטור המתאים, זוהי רמת הייצור התחילית שלך. רמה זו שווה לסכום כל המספרים על הטריטוריות שעליהן אתה שולט. במהלך המשחק שנו את רמות הייצור בהתאם לכיבושים!

המחאות ייצור לאומי (IPC)

זהו הכסף של המשחק. מסמל את היכולת לייצור צבא. הפרד את השטרות (1,5,10) לקבוצות המתאימות וחלק את הסכום המתאים לכל מעצמה. (הסכום הוא רמת הייצור התחילית של כל מעצמה). במהלך המשחק תרוויחו ותשלמו כסף, ולכן בחרו בנקאי.

 ברה"מ
 גרמניה
 אנגליה
 יפן
 ארה"ב

כרטיס מידע על התפתחות כלי הנשק:

הכרטיס הזה עוקב אחר כל ההתפתחויות הטכנולוגיות בנשק של כל מעצמה. כאשר אתה מפתח נשק חדש, הנה סמן שליטה במקום המתאים.

כרטיס מידע:

קח את כרטיס המידע המתאים למעצמתך. כרטיס זה מראה את שם המעצמה, הברית שלה, צבע כליה, הסמל שלה ואת תורה לשחק. הכרטיס גם מציג את היחידות האפשריות, הסטטיסטיקות שלהם ואת כמותם ומיקומם בתחילת המשחק.

 ברה"מ
 גרמניה
 אנגליה
 יפן
 ארה"ב

שני סוגי היחידות האחרות, טילי נ"מ ומבנה תעשייתי, הם בצבע אפור בהיר. זאת מפני שהם יכולים לעבור שליטה ממעצמה אחת לשניה, (כאשר מעצמה אחת כובשת טריטוריה שבה יש אחד או יותר משני הסוגים הללו, הם הופכים להיות שלה).

טבלת כרטיס המידע מראה לך את המספר והסוג של הכוחות שאתה צריך לשים בטריטוריות ובאזורי ים.

אסימוני פלסטיק:

השתמש בהם כדי לשמור על הלוח לא צפוף.

אסימונים לבנים - מייצגים יחידה לוחמת אחת.

אסימונים אדומים - מייצגים חמש יחידות.

לאחר ששמת את כמות האסימונים המספקת, שים עליהם יחידה אחת מסוג היחידות הלוחמות כדי לזהות איזה סוג הן.

עיגולי וקלפי יחידות:

כאשר אין מקום או אין אסימונים, הצב עיגול יחידות שעליו מספר היחידות הדרוש במקום. מחוץ ללוח, הצב את סוג היחידה על קלף היחידות המתאים לעיגול.

צבע הטריטוריות של לוח המשחק מראות את צבע המעצמה ששולטת על שטח זה בתחילת המשחק.

כל שאר השטחים הם נייטרלים ולא קשורים לשום מעצמה.

ברוב הטריטוריות ישנו רווח שנע בין 1 ל-12. זהו מספר הIPC שהן מייצרות בכל תור לשולט עליהן.

יחידות המשחק יכולות לנוע רק בין אזורים שחולקים גבול משותף.

הטריטוריות מחולקות לשלוש קבוצות:

ידידותיות: כאלה שנשלטות על ידיך או על ידי בנות בריתך.

עוינות: כאלה שנשלטות על ידי אויב.

נייטרליות: כאלה שלא נשלטות על ידי אף אחד.

אזורי ים הם או ידידותיים או עוינים. כלומר, יש בהם או כלים שלך או של אויב. ברגע שאין כלים באיזור, הוא ידידותי לכולם.

אזורים נייטרלים:

אזורים נייטרלים הם בצבעים חיוורים. הם מסמלים אזורים שלא השתתפו במלחמה פוליטית, או גיאוגרפית. אתה אינך יכול לתקוף אזורים נייטרלים, לנוע דרכם, או לטוס מעליהם. לאזורים אלו אין רווחים.

איים:

טריטוריות שממוקמות באזורי ים. קבוצת איים נחשבת טריטוריה אחת. בכל אזור ים יש קבוצה איים אחת.

תעלות:

ישנן 2 תעלות על לוח המשחק: תעלת פנמה ותעלת סואץ. תעלה לא נחשבת מרווח ולכן לא מבזבזת תנועה של כלי מים דרכה. כוחות קרקע יכולים לעבור דרכה.

אם ברצונך להעביר כלי ימי דרך תעלה, התעלה חייבת להישלט על ידי הכוח שלך או הברית שלך.

מהלך המשחק:

A&A משוחק בתורות. כל תור מורכב ממשחק של כל מעצמה ובדיקה לניצחון.

סדר התורות:

1.    ברה"מ

2.    גרמניה

3.    אנגליה

4.    יפן

5.    ארה"ב

6.    בדיקת ניצחון

כל תור של המעצמה שלך מורכב משבעה חלקים. כולם מסודרים וקבועים. חוץ מגביית רווחים, כל שאר החלקים ניתנים לבחירה. לאחר גביית הרווחים תורך נגמר ועובר למעצמה הבאה. כאשר סיבוב הסתיים בודקים אם מישהו מהבריתות ענו על תנאי הניצחון. אם לא, ממשיכים לסיבוב הבא.

השלבים בתור:

1.    פיתוח נשקים

2.    רכישת יחידות

3.    פלישה

4.    קרבות

5.    הזזת יחידות

6.    הצבת היחידות החדשות

7.    גביית רווחים

פיתוח נשקים:

בשלב הזה תוכל לפתח נשק מתוחכם שבו תוכל להשתמש עד סוף המשחק. בשביל לעשות זאת תצטרך לקנות קוביית מחקר. קובייה זו נותנת לך את הסיכוי לפריצת דרך מדעית. כל קובייה שאתה רוכש מגדילה את סיכוייך.

אין הגבלה על מספר המעצמות המנסות לפתח את אותה טכנולוגיה, אך אותם בני ברית אינם רשאים לחלוק ביניהם את הטכנולוגיה.

כל קוביית מחקר עולה 5 IPC.

תהליך פיתוח הנשק:

1.    בחר פיתוח

2.    קנה קובייה/ות מחקר

3.    הטל את הקובייה/ות שרכשת

4.    סמן התפתחות

תחילה, עלייך לבחור את הפיתוח שאתה רוצה.

אפשר רק פיתוח אחד בכל תור!

לאחר מכן, עלייך לקנות קוביית מחקר. אין הגבלה. כל קובייה עולה 5 IPC. קוביות שרכשת אינן נשמרות לתור הבא.

הטל את כל הקוביות ובדוק בכרטיס המידע המתאים. אם הטלת את המספר המתאים בקובייה אחת לפחות הצלחת לפתח טכנולוגיה חדשה. אם לא הטלת, מחקרך נכשל ועלייך לנסות שוב בתור הבא.

אם מחקרך הצליח, הנח סמן שליטה בטור המתאים בכרטיס המידע המתאים. מעכשיו והלאה תוכל להשתמש בטכנולוגיה החדשה!

הטכנולוגיות:

1.    מטוסי סילון: מטוסייך הם עכשיו מטוסי סילון. הגנתם גדלה ל-5.

2.    טילים: טילי הנ"מ שלך הם עכשיו גם משגרי טילים. בנוסף לתפקוד הרגיל שלהם, הם גם יכולים להפחית תוצרת תעשייתית של האויב.

3.    צוללות חדישות: הצוללות שלך השתדרגו. התקפתם עלתה ל-3.

4.    מטוסים לטווח ארוך: מטוסיך שודרגו לטווח ארוך. טווח התנועה של מטוסיך עלה ל-6. של מפציציך ל-8.

5.    הפצצה משולבת: כמו ספינות קרב, עכשיו המשחתות שלך יכולות להפציץ מטרות אדמה. התקפה 3.

6.    מפציצים כבדים: בכל תקיפה או הפצצה אסטרטגית, מפציציך מטילים 2 קוביות (עדיין אחת להגנה).

רכישת יחידות:

בשלב הזה, אתה יכול לקנות יחידות שישמשו כתגבורת או כתוספת להתקפה. התשלום יבוצע בIPC. בכרטיס המידע רשום את מחיר כל יחידה.

תהליך יחידה חדשה:

1.    הזמן יחידה

2.    שלם עבורה

3.    הנח אותה באיזור ההכנות, אימונים, מפעל.

בחר את כל היחידות שברצונך לקנות, ללא כל קשר לאילו התחלת אתם. אתה יכול לקנות ללא הגבלה, כל עוד כספך מאפשר זאת!

שלם את הסכום הנדרש בIPC.

בדרום האוקיינוס האטלנטי, נמצאות משבצות. זהו אזור ההכנות שבו מכינים לך את היחידות הדרושות. הנח את כל היחידות שקנית שם. בסוף התור הזמנתך תהיה מוכנה ותוכל לפזר את היחידות בשטחיך.

פלישה:

בשלב זה, באפשרותך להעביר כמה יחידות שאתה רוצה לטריטוריות עוינות (גם לאזורי ים). העבר מספר יחידות לטריטוריות אויב שגובלת בטריטוריה ממנה מועברים היחידות. אותו הדבר לגבי אזורי ים. אתה צריך להעביר כוחות גם לשטח שנשלט בידי אויב אך לא מיושב.

לכל יחידה יש מספר תנועה. מספר זה מראה כמה טריטוריות היא יכולה לעבור בתור. כאשר יחידה מגיעה לטריטוריה עוינת עליה לעצור גם אם לא השלימה את מספר צעדיה.

בשלב זה עליך להעביר רק יחידות לקרב ולא העברה בין שטחיך!

מעצמות מאותה הברית אינן יכולות לתקוף אחת את השנייה בשום זמן במשחק. לעומת זאת, בעלות ברית יכולות לעבור בשטחים כבושים או נשלטים של בעלות בריתן.

בד"כ באזורי ים, נוצר מצב בו ישנן רק יחידות אויב באזור שבו יש יחידות שלך. רק במקרים אלו באפשרותך להניע את היחידה מחוץ לאזור, אחרת יתרחש קרב. חוץ ממקרה זה, כל התנועה בשלב זה היא רק לקרב.

יחידה חייבת לעצור בשטח אויב גם אם יש בו רק תותחי נ"מ ומפעל תעשייתי.

לעומת זאת, יחידות אויר יכולות לעבור מעל שטח אויב בלי לנהל קרב. אם יש בשטח תותח נ"מ, המטוס יהיה חשוף לאש נ"מ.

יחידות ים אינן יכולות לעבור מעבר לאזור ים עוין. הן יכולות רק אם באזור יש צוללות. משחתות מגלות צוללות. לאחר שמשחתות גילו צוללות, הן מסיימות את תורן.

צוללות יכולות לעבור חופשי בין אזורי ים אלא אם יש שם משחתת. משחתת מסיימת באופן מיידי את תנועת הצוללת.

תמרוני קרב מיוחדים:

מספר של יחידות מסוגל לבצע תמרונים מיוחדים (ואפילו התקפות) במשך החלק הזה.

1.    יחידות אויר: מפציצים ומטוסים יכולים לטוס מעל טריטוריות עוינות כאילו היו ידידותיות, אך הם מוגבלים לחוקים הבאים:

א. תותחי נ"מ: הם אינם יכולים לזוז בשלב הזה. הם מסוגלים לבצע תנועה בלבד (אחרי הקרב) אבל הם עדיין מסוגלים לבצע תקיפה מיוחדת בשלב זה בלבד. כאשר יחידת אויר טסה מעל טריטוריה עוינת שבה יש תותח נ"מ, יש לאויב הזדמנות ליירט את המטוס.

בעל היחידה האווירית מתכנן את מסלולו בעזרת סמני הטיסה. כאשר יחידה אווירית עוברת מעל תותחי נ"מ אויבים, כל קרב (כלומר, כל מעבר יחיד מעל תותח נ"מ) יתרחש בנפרד.

כל פעם שתותח נ"מ בטריטוריה יכול לפגוע במטוס שטס מעליו, הוא יורה פעם אחת נגד כל יחידה אווירית אחת. (לעומת זאת, בטריטוריה רק תותח נ"מ אחד יכול לירות). אם התותח נ"מ מפספס, אז המטוס ממשיך בדרכו.

עלייך לפתור את כל הקרבות הנוגעים ליחידת אויר, או קבוצת יחידות אויר לפני שתגיע לשאר הקרבות.

נושאות מטוסים: יכולות לנוע בשלב זה, אבל לפני כן עליהן לשגר את אחד מהמטוסים כדי להשתתף בקרב. לא חייבים לשלוח את כל המטוסים. המטוסים יכולים לבצע תנועת קרב, פלישה מאזור הים של הנושאת מטוסים. מטוסים שלא תשגר לפני שתניע נושאת מטוסים יהפכו למטען. מטען אינו יכול להשתתף בקרב וייהרס אם יטביעו את נושאת המטוסים. גם אם נושאת המטוסים נמצאת בתנועה וגם כאשר לא, היא יכולה לאפשר למטוסים ידידותיים, כלומר מטוסים של בעלות בריתך יוכלו לנחות על נושאת המטוסים שלך ובכך לסיים את תנועתם.

2.    צוללות: יכולות לנוע באזורי ים עוינים כאילו היו ידידותיים. כמו כן, הצוללות לא חייבות לתקוף את כלי השיט הנוכח באזור. לעומת זאת, צוללת שסימה את תנועתה באזור עוין חייבת להילחם בשלב הקרב (אלא אם זהו תנועה שלאחר הקרב). נוכחות של משחתת מסיימת את תנועתה של הצוללת.

3.    טנקים: מסוגלים לנוע שתי טריטוריות רצופות רק אם הראשונה אינה מאוכלסת ביחידות אויב. תנועה זו מאפשרת לו לכבוש את הטריטוריה הראשונה, הריקה לפני שהוא עובר לטריטוריה הבאה. זכרו להציב סמן שליטה בטריטוריה הנכבשת ולשנות את סכום ה-IPC שלכם!

הטנק חייב לעצור בטריטוריה הראשונה רק אם היא מאוכלסת על ידי יחידות אויב, אפילו אם הם כוללים תותחי נ"מ ומפעלי תעשייה.

4.    תובלות: בכל נקודת זמן במהלך שלב תנועת קרב, תובלות יכולות להוריד או להעמיס יחידות יבשה. אך כאשר תובלה נתקלת באזור ים עוין או ביחידות אויב היא חייבת לעצור. תובלה שמורידה את משאה לטריטורית אויב מתחילה פלישה אמפיבית (פרטים בהמשך). תובלה יכולה לסיים את תורה עם מטען עליה, אך הוא יהפוך למטען, לא ישתתף בקרב וייהרס אם התובלה תיהרס.

תובלה לא יכולה להוריד או להעמיס יחידות באזור ים או לטריטוריה שגובלת באזור אויב, אלא אם באזור הים יש רק צוללות.

שלב הקרב:

בשלב זה אתה פותר את כל הקרבות.

קרב מתרחש על גבי לוח הקרב. הלוחמה מתבצעת ע"י הטלת קוביות (ירייה). הקרב מתבצע בסדר קבוע. כל הקרבות מתרחשים בו זמנית אך נפתרים בנפרד. התוקף מחליט מהו הסדר.

תגבורת ויחידות חדשות מגיעות אך ורק לאחר שלב הקרב!

תקיפה והגנה אמורים להתרחש בו זמנית, אך כדי להקל ישנו סדר. התוקף ראשון ורק לאחר מכן המגן (שני).

ישנן כמה יחידות מיוחדות המסוגלות לבצע "ירייה פותחת" ולהשמיד יחידות אויב לפני שהקרב נפתח.

כאשר יחידה יורה, אתה מטיל קובייה.

·     פגיעה של התוקף מתרחשת כאשר אתה מטיל את מספר התקיפה או פחות.

·     יחידה מותקפת פוגעת אם היא מטילה את מספר ההגנה שלה או פחות.

כאשר התוקף פוגע, המותקף בוחר באיזו יחידה ומעבירה ל"אזור הפציעות" (ישנן יחידות שדורשות יותר מפגיעה אחת).

תהליך הקרב:

1.    הצב את היחידות הלוחמות על לוח הקרב.

2.    בצע יריית פתיחה.

3.    הורד נפגעים.

4.    תוקף יורה.

5.    מותקף יורה.

6.    פינוי נפגעים.

7.    המשך בקרב או נסיגה.

8.    כיבוש טריטוריה.

הצב את יחידותייך בצד המתאים של לוח הקרב, בטור בו נמצאת צלליתה של היחידה הלוחמת. מספר הטור הוא מספר ההגנה/ההתקפה.

אם ישנן יחידות המסוגלות לבצע יריית פתיחה, השתמש בהן. אין הגנה ליריית פתיחה.

אם ישנו תותח נ"מ למותקף, ולתוקף מטוס - תותח הנ"מ יורה. המותקף מטיל קובייה אחת בשביל כל מטוס אויב. בכל פעם שהוא מטיל 1, מטוס נהרס. המטוס מועבר ל"אזור הפציעות". אם אין מטוסים מתקיפים, אין להשתמש בתותחי הנ"מ.

אם יש באפשרותך פיתוח טכנולוגי של "טילים", תוכל לתקוף בעזרת תותח הנ"מ ולפגוע בכלכלת האויב (הרחבה בהמשך).

הפצצת ספינת קרב:

בתקיפה אמפיבית, ספינות הקרב הנמצאות באותו אזור ים שבו נמצאות התובלות הפורקות, ההפצצה אפשרית. כל ספינת קרב יורה פעם אחת בשלב זה נגד יחידות אויב על היבשה. אין הפצצה אם אין יחידות יבשה במקום.

אם יש לך טכנולוגיית "הפצצה משותפת", גם המשחתות שלך יוכלו לבצע את הדבר.

צוללות:

גם צוללות תוקפות ומותקפות יורות בשלב זה. התוקף יורה ראשון. צוללות יכולות לירות רק על יחידות ים!

נקה את "אזור הפציעות", החזר את כל תותחי הנ"מ למקומם על הלוח, כמו כן יחידות ים.

אל תוציא צוללות מלוח הקרב.

כאשר ישנו קרב שבו משתתפות משחתות מול צוללות, אם נפגעו המשחתות על ידי הצוללות בעת יריית הפתיחה, הן מסוגלות להשיב אש לאחריה.

לאחר מכן, כל היחידות התוקפות יורות. הטל קוביה לכל יחידה תוקפת. הטל לכל היחידות בבת אחת אם מטרתן משותפת. על כל פגיעה, המותקף בוחר איזו יחידה להעביר ל"אזור הפציעות".

עכשיו, היחידות המותקפות יורות, גם הפצועים. הטל קוביה לכל יחידה מותקפת. הטל לכל המגינים מאותה יחידה. לכל פגיעה, התוקף מוריד יחידות ל"אזור הפציעות".

נקה את "אזור הפציעות"

בשלב זה הקרב ממשיך אלא אם אחד מהמקרים הבאים מתרחש:

·     התוקף נסוג.

·     התוקף מפסיד את כל כוחותיו.

·     המותקף מפסיד את כל כוחותיו.

·     שניהם מפסידים את כוחותיהם.

כל עוד הקרב ממשיך, הוא מתבצע באותו סדר שהתרחש קודם לכן.

רק התוקף יכול לסגת. בנסיגה, התוקף מחזיר את כל הכוחות השורדים למקום שממנו תקף (ללא קשר מאיפה כל יחידה בודדת באה).

יחידות אויר מסוגלות לסגת לטריטוריה ידידותית בטווח תנועה, או לנושאת מטוסים ידידותית או לאזור ים ידידותי, כל עוד הזזת לשם נושאת מטוסים בשלב הקודם.

יחידות אויר בנסיגה עדיין מאוימות על ידי תותחי נ"מ!

צוללות מסוגלות לסגת בכל שלב.

קרב נגמר כאשר אחד מהמשתתפים מאבד את כל צבאו, אז מתרחש כיבוש טריטוריה. אם לשני הצדדים נהרס הצבא, כלום לא קורה. אם התוקף נסוג, המותקף ניצח.

אם כבשת טריטוריה, הצב את יחידות הצבא התוקפות ואת סמן השליטה שלך שם. אם יש שם מפעל תעשייתי או תותח נ"מ, הם שלך.

יחידות אוויר אינן יכולות לכבוש טריטוריה, גם אם הן היחידה האחרונה שנשארה. עליהן לחזור לשטח ידידותי ולנחות שם.

מטוס יכול לנוח על נושאת מטוסים ידידותית או נושאת מטוסים שהכרזת עליה שתנוע לאזור ים בשלב התנועה.

אל תשכח לשנות את מצב ההכנסה!

אם כבשת מפעל תעשייתי, תוכל להעביר לשם יחידות חדשות רק מהתור הבא.

לאחר שסיימת את הקרב, השלם את מסע המטוס. מטוס אינו מסוגל לנחות על טריטוריה שכרגע נכבשה. אם אין לו מקום לנחות, הוא נהרס.

אם כבשת טריטוריה שהייתה שייכת לאחד מבעלות בריתך, שחררת אותה. הטריטוריה הופכת להיות של שליטה הקודם. השליט הקודם זוכה בטריטוריה ובהכנסה שלה.

אם בעל הטריטוריה איבד את בירתו, והיא בידי אויב, אתה רשאי להשתמש בתותחי הנ"מ, המפעלים וההכנסות עד שהבירה תשוחרר. אם כבשת בירת אויב, עשה את אותו התהליך כמו בטריטוריה רגילה, ובנוסף זכה בכל הכסף שהיה לבעלים הקודמים.

צבא שאיבד את בירתו לא זוכה להכנסות עד אשר הוא כובש את בירתו או שהיא משוחררת על ידי אחת מבעלות בריתו.

כאשר אתה כובש עיר ניצחון, סמן זאת בכרטיס המידע של ערי הניצחון. אם בסוף התור בריתך כבשה מספיק ערי ניצחון - ניצחתם!

בפלישה מסוג זה, יחידות יבשה נפרקות מתובלות ותוקפות חוף אויב או קבוצת איים. (חוף = טריטוריה שגובלת באזור ים). התוקף צריך להכריז על מטרת התקיפה בשלב הפלישה.

בשלב הקרב ניתן לבטל את הפלישה, אך לא לשנות את מטרתה.

קרב ימי:

אם ישנן יחידות אויב באזור ים שבו התובלות פורקות את המטען, אתה חייב לבצע קודם את קרב הים. הקרב מתנהל כרגיל, רק שרק יחידות אויר וים יכולות להשתתף בו. אם "ניקית" את אזור הים מאויבים, תוכל לפרוק את החיילים שנותרו. עכשיו מתחיל הקרב היבשתי. הקרב היבשתי מתנהל רגיל מלבד העובדה שהחיילים התוקפים אינם מסוגלים לסגת.

יחידה אווירית מסוגלת להשתתף או בקרב האווירי או הימי של הפלישה האמפיבית. היא אינה מסוגלת להשתתף בשניהם.

השחקן חייב להכריז קודם לכן איפה היחידה תלחם.

ארטילריה:

ארטילריה מגדילה את תקיפת החיילים ב-1. כלומר, תקיפת החיילים היא 2. כל חייל זקוק לארטילריה אחת, כלומר לכל חייל צריכה להיות ארטילריה שמותאמת לו. לארטילריה תהיה תקיפה 2.

הצבת יחידות חדשות:

בשלב זה אתה מציב את כל היחידות שקנית בתחילת התור. תציב את היחידות החדשות בטריטוריות שיש בהן מפעלים תעשייתיים. אינך יכול להציב יחידות במפעלים שכבשת בתור זה.

אתה יכול לשים מספר יחידות התואם למספר ההכנסה של אותו המקום.

הצב את יחידות הים החדשות לחופי טריטוריה שבה נמצא מפעל תעשייתי.

לא יכול להיות יותר ממפעל תעשייתי אחד בכל טריטוריה.

הכנסה:

אלא אם בירתך כבושה, אתה אוסף כסף השווה לסכום כל המספרים על גבי הטריטוריות שבידייך (רמת הייצור הלאומית).

לאחר שלקחת את הכנסתך, סיימת את התור. לאחר שכל המדינות סיימו את תורן בדוק ניצחון.

2 חיילים או חייל ותותח נ"מ או חייל וארטילריה או חייל וטנק.

יחידות המסוגלות לבצע יריות פתיחה:

·     צוללות.

·     תותחי נ"מ.

·     הפצצת ספינת קרב.